
Rwy’n cadarnhau nad ydw i wedi cyflwyno unrhyw destun deallusrwydd artiffisial cynhyrchiol fel fy ngwaith fy hun.


























Pam mae yna brinder o ddefnydd o’r celfyddydau creadigol yn y cwricwlwm i leoliadau meithrin a  ariennir nas gynhelir  
Adran 1- Adolygiad llenyddiaeth 
 Yng Nghymru, sonia Mannay, Smith, Turney a Davies (2018) bod plant sydd wedi eisoes neu gyda phrofiad yn y maes ofal wedi dangos diddordeb yn y celfyddydau ac mae hyn wedi cynyddu yn y degawdau diwethaf. Yn ogystal, mae’r celfyddydau creadigol bellach wedi bod o gymorth i deuluoedd ag gofalwyr maeth gan fod plant wedi cael cyfle datblygu a defnyddio ei sgiliau creadigol er mwyn gweithio a chyfathrebu gyda’r teulu. I ategu, dywed Nsonwu et al. (2015) bod y gwasanaethau cymdeithasol yn defnyddio drama a therapi creadigol er mwyn ceisio gwella sgiliau cyfathrebu ac actio gan hefyd helpu hyder blant o bob oedran. Ymhellach, hawlia Blaisdell, Arnott a Robinson (2018) bod y celfyddydau a chwarae yn greadigol o fudd i blant yn y feithrinfa wrth ymadael iddynt chwarae gydag amrywiaeth o syniadau trwy chwarae yn greadigol. Yn ôl Hayes, Maguire ac O’Sullivan (2021) mae’n hollbwysig cynnal gyfleoedd i blant yn y blynyddoedd cynnar i chwarae yn greadigol, gan hefyd chwarae rôl er mwyn rhoi cyfleoedd iddynt ddefnyddio ei dychymyg gyda'i sgiliau creadigol nhw. I ategu, er mwyn allu cynnal fwy o gyfleodd i'r celfyddydau a chreadigrwydd i'r flynyddoedd cynnar yw cynnal cyswllt rhwng ymarferwyr a gweithwyr yn y maes celfyddydau creadigol. Dywed y ddwy yn yr ymchwil roedd y ddwy ohonynt wedi dysgu ar sut i ehangu yn bellach ar amrywiaeth o weithgareddau i'r plant (Hayes, Maguire ac O’Sullivan, 2021). Felly mae’n bwysig i gynnal y bartneriaeth yn ehangach er mwyn cynnal mwy o gyfleoedd i'r blynyddoedd cynnar. Soniwyd Barton (2015) bod defnyddio’r dychymyg a chreadigrwydd trwy chwarae un fuddiol wrth geisio croesawu’r celfyddydau i'r blynyddoedd cynnar. Yn lleoliadau blynyddoedd cynnar, dengys ymchwil bod plant yn greadigol yn ei chwarae trwy ddefnyddio’r lleoliad yn greadigol ac yn ddychmygol trwy ei chwarae, gan hefyd gynnwys trwy chwarae yn yr awyr agored. (Barton, 2015).


Pwysigrwydd adolygiad llenyddiaeth yw er mwyn uwcholeuo prinder ymchwil ar y celfyddydau yn y blynyddoedd cynnar yng Nghymru. Dywed Wainwright (2021) bod y cyfnod sylfaen yng Nghymru nawr gyda chwricwlwm sydd yn cael ei arwain gan chwarae a phwyslais ar chwarae yn yr awyr agored, er mae cyswllt rhwng chwarae hyn ar chwarae creadigrwydd ar gelfyddydau, nad ydynt yn cael ei sôn. Felly yn pwysleisio ar y braidd o ymchwil ar gael yn cysylltu â chreadigrwydd a drama yn y blynyddoedd cynnar. Mae rhai ymarferwyr ddim yn deall pwysigrwydd a buddion chwarae yn greadigol ac yn meddwl bod y blynyddoedd cynnar ddim am chwarae’n greadigol, felly yn rhoi teganau penodol i'r plant gyda syniad o sut byddent yn chwarae. Dywed Harris Helm, Katz a Wilson (2023) bod y plant wedi cymryd i'r chwarae creadigol a mwynhau, felly roedd angen i'r ymarferwyr newid y gweithgaredd er mwyn allu parhau gyda’r chwarae creadigol. Felly, dengys bod angen ymchwil ymhellach ar bwysigrwydd y celfyddydau a chwarae’n greadigol yn y cwricwlwm a bod cyfyngiad ar yr ymchwil sydd ar gael yng Nghymru a’r Deyrnas Unedig i ymarferwyr blynyddoedd cynnar.  Dywed Palaiologou (2016) fod angen arweinwyr creadigol mewn mwy o feithrinfeydd er mwyn iddynt allu ffocysu ar fwy o weithgareddau ac i allu cyflwyno’r celfyddydau creadigol i'r blynyddoedd cynnar, i ategu mae defnyddio modylau creadigol mewn i ddatblygiad y blynyddoedd cynnar yn gallu rhoi mwy o ffocws i greadigrwydd yn y dyfodol. Ond heb i ymarferwyr blynyddoedd cynnar rhoi’r cyfleoedd o’r celfyddydau creadigol mae peryg bod y diddordeb ar fuddiannau o’r sgiliau o ganlyniad i fod yn greadigol yn cael ei atal mewn cenedlaethau i ddod. Yn ôl Thurston (2016), hawlia Estyn (2015)  bod y modd gorau o ddysgu yw trwy’r defnydd o’r celfyddydau creadigol yn gyfnod allweddol 2.  I ategu mae’r cyfleoedd yn y celfyddydau creadigol yn rhoi profiadau amrywiol i blant a phrofiadau cyffroes yn y dosbarth (Thurston, 2016). Fodd bynnag does dim digon o ymchwil ar gael yng Nghymru ac yn enwedig yn y Gymraeg i ymarferwyr blynyddoedd cynnar er mwyn allu cynnal y profiadau o’r celfyddydau creadigol i'r blynyddoedd cynnar.  Rhesymeg a rheswm am  yr ymchwil yw  oherwydd bod prinder o bynciau a chynnwys o ddrama a’r celfyddydau creadigol yn y cwricwlwm a does dim digon o gyfleoedd i fod yn greadigol yn y celfyddydau. I ategu, y prinder ymchwil drwy gyfrwng y Gymraeg sydd ar gael i'r blynyddoedd cynnar. Awgryma Holmes et al. (2017) mae’r blynyddoedd cynnar yn defnyddio ei iaith yn greadigol wrth iddynt gyfathrebu gyda’i gilydd, ac yn ogystal mae plant yn greadigol yn aml trwy chwarae. Maen nhw yn datblygu sgiliau ieithyddol trwy fod yn greadigol. Mae ymchwil yn hytrach wedi dangos bod plant sydd yn defnyddio creadigrwydd yn eu chwarae yn defnyddio mwy o siarad a chyfathrebu trwy chwarae. Felly dengys yn aml fod y blynyddoedd cynnar yn defnyddio ei sgiliau creadigol heb feddwl bob dydd trwy ei chwarae a chyfathrebu, felly er mwyn allu ehangu ar y sgiliau hyn a rhoi fwy o gyfleoedd i'r blynyddoedd cynnar cael fwy o gyfleoedd mae angen fwy o ffynonellau ac ymchwil ar gael i ymarferwyr blynyddoedd cynnar ac i athrawon.  
I grynhoi'r adolygiad llenyddiaeth, mae’r ymchwil o brinder creadigrwydd yn y cwricwlwm i'r blynyddoedd cynnar yn hollbwysig oherwydd mae’r celfyddydau creadigol yn cael ei defnyddio a mwynhau gan blant ar flynyddoedd cynnar yn aml iawn, ond er hyn mae’r sgiliau chreadigrwydd sydd yn ymwneud a drama ar gelfyddydau ddim yn cael ei chynnwys a datblygu yn y cwricwlwm i leoliadau nas gynhelir (2022). Yn ogystal, mae bwlch yn yr ymchwil a deunyddiau sydd ar gael ar y celfyddydau creadigol i'r blynyddoedd cynnar ac mae prinder mwyach ar ffynonellau ac ymchwil sydd ar gael trwy gyfrwng y Gymraeg, gydag braidd ddim ar gael. Er bod llawer o fuddion a manteision ar y celfyddydau creadigol yn y blynyddoedd cynnar ac i blant yn yr ysgol gynradd, mae yna brinder yn beth sydd yn cael ei gynnal yn y cwricwlwm felly o ganlyniad pwysigrwydd yr ymchwil. Y camau nesaf yw cynnal ymchwil ymhellach er mwyn allu rhoi fwy o ymchwil ar gael trwy'r Gymraeg i weithwyr y blynyddoedd cynnar a chynnal arsylwadau a holiaduron i geisio dod i arfer pam nad oes llawer o gynnwys o’r celfyddydau chreadigrwydd ar gamau nesaf er mwyn allu cael mwy o weithgareddau creadigol mewn meithrinfeydd.  
Adran 2- Ystyriaethau methodolegol 
 
Mae methodoleg yn hollbwysig er mwyn cynnal adolygiad llenyddiaeth (Snyder, 2019). I ategu, mewn adolygiadau llenyddol, mae angen cael ymchwil methodoleg glir gydag ymchwil meintiol neu ansoddol. Sonia Walker ac Solvason (2014) ei fod yn bwysig i feddwl yn gadarn am ba fath o ymchwil i ddefnyddio a bod angen sicrhau bod yr ymchwil yn addas ar gyfer yr adolygiad llenyddol. Mae llawer o opsiynau gall cael ei ddefnyddio yn y fethodoleg, gydag ymchwil meintiol neu ansoddol yn cael ei chynnwys. Mae cynnwys ymchwil ansoddol yn cryfhau’r fethodoleg, noda Flick (2018)  fod ymchwil ansoddol o fudd er mwyn allu dadansoddi profiadau heddiw o’r celfyddydau creadigol yn y cwricwlwm a pham mae dal brinder yn y defnydd mewn lleoliadau blynyddoedd cynnar. Bydd yr ymchwil ansoddol yn bwydo i'r adolygiad llenyddol a chryfhau’r fethodoleg.   Yn ychwanegol, sonia Fleer (2018) fod manteision ac ymchwydd yn y defnydd o ymchwil meintiol yn ymchwiliadau'r flynyddoedd cynnar. I ategu, mae’r defnydd o ymchwil meintiol yn hollbwysig er mwyn deall newid yn batrymau yn dysgu unigol ac unigryw phlant y blynyddoedd cynnar. Ymhellach, mae defnyddio ymchwil meintiol yn bwysig i'r adolygiad llenyddol er mwyn casglu data i ymchwilio am brinder y celfyddydau creadigol yn y cwricwlwm i leoliadau a nas gynhelir. 
Cyfranogwyr yr ymchwil bydd ymarferwyr blynyddoedd cynnar a phlant yn feithrinfeydd sydd yn dilyn cwricwlwm ar gyfer lleoliadau meithrin a ariennir a nas gynhelir (Llywodraeth Cymru, 2022). Bydd hyn yn fanteisiol er mwyn ymchwilio pam nad oes llawer o gynnwys yn y cwricwlwm i'r celfyddydau creadigol ac os mae llawer o brofiad o weithgareddau syml gan ymarferwyr blynyddoedd cynnar. Yn ychwanegol, rhesymu am gynnwys plant meithrin yn yr ymchwiliad yw bydd modd arsylwi ar eu chwarae er mwyn cynnal ymchwil os mae’r celfyddydau creadigol yn rhan o chwarae’r blynyddoedd cynnar heb iddynt sylwi. Er hyn, mae risgiau i gael wrth gynnwys plant yn yr ymchwil. Awgryma, Crane a Broome (2017) fod cael ymddiried yn ffactor hanfodol ac yn gallu bod yn risg trwy gynnwys plant yn yr ymchwil a bod sampl fawr o blant dan 10 oed ddim yn deall rhesymu ymchwil. A gan fod hyn yn gynnwys plant y blynyddoedd cynnar, bydd yn anodd cael y caniatâd ble mae’r plant yn deall gwir reswm maent yn cael ei arsylwi a defnyddio fel rhan o’r ymchwil. Yn ogystal, mae hefyd risg o niwed i blant ac yna gall yr ymddiried chael ei thorri ac mae’n hollbwysig chynnal cyfathrebiad rhwng yr ymchwilydd ar rieni er mwyn sicrhau caniatâd cadarn, (Crane a Broome, 2017). Yn ogystal, mae’n bosib cael tuedd yn y sampl os bod yr ymchwilydd yn adnabod staff y feithrinfa ble mae’r ymchwil yn cael ei chynnal. Hawlia Certo et al. (2015) fod tuedd yn gallu arwain i ymchwilwyr ddim derbyn ymatebion dibynadwy a chywir yn yr ymchwil a bod tuedd yn fwy tebygol o ddigwydd pryd mae sampl yn yr ymchwil yn hytrach nag cyfranogwyr ar hap sydd ddim a chysylltiad i'r ymchwilwyr. 
Ar gyfer ymchwilio am brinder y celfyddydau creadigol yn gwricwlwm ar gyfer lleoliadau meithrin a nas gynhelir bydd dull holiadur yn cael ei chynnal. Manteision cael holiadur fel modd ymchwil yw ei fod yn hawdd cael atebion cyflym ac yn gyfleus i bawb yn y sampl ei llenwi heb angen cynllunio amser penodol sydd yn gyfleus i bawb. Noda Eckerdal a Hagström (2016) bod mantais o ddefnyddio holiadur fel modd ymchwil yw bod holiaduron fel arfer yn cael ei llenwi yn wirfoddol megis nid oes modd gorfodi pobl llenwi holiaduron yn amser ei hun felly mae modd dibynnu ar yr ymatebion. I ategu, mewn holiaduron mae’n syml i'r ymchwilwyr cael gafael ar unrhyw batrymau tebyg sydd yn ymddangos yn yr atebion. Fodd bynnag, hawlia Roberts-Holmes (2018)  fod holiaduron yn gallu colli dyfnder yr ymchwil, gan nad oes atebion hir sydd yn cael ei egluro ac ymyraethau fel arfer. Hefyd, rhaid bod yn ofalus gydag sut mae’r cwestiynau yn cael ei ysgrifennu, bwysig i fod yn barchus i'r cyfranogwyr wrth ysgrifennu’r cwestiynau. Yn ychwanegol, bydd yr ymchwiliad yn defnyddio arsylwadau yn ogystal ag holiaduron gyda’r cyfranogwyr er mwyn deilio pam mae prinder o ddefnydd o’r celfyddydau creadigol yn y cwricwlwm. Mae arsylwadau yn galluogi ymarferwyr i ddysgu mwy am y blynyddoedd cynnar gan gymharu â buddion cyfweliadau. Awgryma Mukherji ac Albon (2018) fod arsylwadau yn cael ei ddefnyddio yn aml yn lleoliadau blynyddoedd cynnar a'i fod yn gallu cael ei ddefnyddio fel ymchwil meintiol ac ansoddol fydd yn fantais i'r ymchwilydd gan fydd defnyddio arsylwadau felly yn fuddiol dros ben. Yn ogystal, dywed Roberts-Holmes (2018) fod arsylwadau yn fuddiol i ymchwil os maent yn cael ei chynnal gan yr ymchwilydd gyda meddylfryd agored a bod ganddynt gwestiynau iddyn nhw ei hun, felly mae’r ffocws ar chwarae yn greadigol yn cael ei chanolbwyntio ar yn ystod yr arsylwad, hefyd mae gymaint yn digwydd yn gyson yn lleoliadau blynyddoedd cynnar, felly yn ystod yr arsylwad bydd gymaint i amsugno  sydd yn fanteisiol i'r ymchwil gan fydd yn fwy agored i'r chwarae creadigol mae plant yn gwneud bob dydd heb sylweddoli ac yn uwcholeuo pham mae angen ei ychwanegu fwy yn y cwricwlwm. Er hyn, dywed Mukherji ac Albon (2018) gall goblygiadau moesegol chodi o arsylwi plant. Mae’n bwysig i gael caniatâd gan sicrhau fod y rhieni yn ymwybodol beth mae’r arsylwadau yn cael ei ddefnyddio ar gyfer a beth yw natur yr ymchwil. Hefyd mae’n anodd recordio ac ysgrifennu popeth lawr sydd yn digwydd yn ystod yr arsylwad, felly gall rhywbeth buddiol iawn i'r ymchwil cael ei cholli. Trwy arsylwi, mae’n bwysig cofio a chymryd mewn i ystyriaeth effaith Hawthorne a Halo. Dywed Oswald et al. (2014) er bod arsylwi plant yn fanteisiol er mwyn gallu gweld ymddygiad a sut mae plant yn chwarae, gan gofio’r ymchwil sut mae plant yn defnyddio’r celfyddydau creadigol yn ei chwarae heb unrhyw sylweddolaeth. Gellir cyfaddef fod dengys effaith Hawthorne bod ymddygiad yn gallu newid gan y plant pryd ei fod yn ymwybodol bod rhywun dieithr iddyn nhw yn ei wylio neu arsylwi. Felly mae’n bwysig i'r ymchwiliwr cymryd mewn i ystyriaeth gall y plant fod yn newid y ffordd maent fel arfer yn chwarae yn ystod yr arsylwad, felly yn fuddiol i gael sgwrs ar ymarferwyr blynyddoedd yn ogystal. Yn hytrach, mae rhaid cofio effaith Halo hefyd wrth ymgymryd mewn arsylwadau i'r ymchwil. Yn ôl Belle et al. (2017) mae effaith Halo fel tuedd gwybyddol ar sail chwarae plant ag golyga fod modd i blant cael barn gref o’r ymchwilwyr ac o ganlyniad yn gorliwio barn. I ategu, gall cael effaith ar yr arsylwad oherwydd gall newid argraff gyda’r plentyn yn gwneud dewis os ydynt am chwarae yn yr arsylwad o flaen yr ymchwilydd, neu gallent newid y ffordd maent yn chwarae ar gyfer yr arsylwad felly ddim bob tro yn ffordd ddibynadwy o gasglu ymchwil. Mae defnyddio cymysg o dulliau ymchwil megis holiadur ac arsylwi yn golygu bod triongli yn digwydd yn yr ymchwil. Mynna Roberts-Holmes (2018) gall triongli fod yn dulliau cymysg sydd yn defnyddio ymchwil meintiol ac ansoddol, mae triongli hefyd yn rhoi cyfle I'r ymchwilwyr ymchwilio yn ddwfn i unrhyw tebygrwydd neu gwahaniaethau yn yr ymchwil o’r dulliau gwahanol. Yn ogystal, mae triongli yn gwneud yr ymchwil yn fwy ddibynadwy gan mae ymchwil mewn ffyrdd amrywiol wedi cael ei chynnal, mae defnyddio cymysg o dulliau ymchwil yn ddefnyddio i gael safbwyntiau gwahanol o pham mae yna brinder o ddefnydd yr chelfyddydau creadigol yn y chwricwlwm ac yn sicrhau bod triongli yn yr ymchwil. I ategu dywed Roberts-Holmes (2018) gan defnyddio triongli mae safbwyntiau o amrywiaeth o bobl yn gallu cael ei clywed. Megis rhieni ac ymarferwyr blynyddoedd cynnar yn yr holiadur, a llais y phlentyn yn yr arsylwad. Hefyd, dywed Carter et al. (2014) taw triongli yw’r defnydd mewn ymchwil ansoddol er mwyn edrych mewn i ddibynadwyedd yr ymchwil neu unrhyw ffynonellau ychwanegol sydd yn cael ei ddefnyddio. Yn ogystal, mae’r dull triongli yn casglu data mewn dulliau gwahanol am yr un phwnc ymchwil, felly mae defnyddio’r dulliau ymchwil o holiadur ac arsylwi yn fuddiol am yr ymchwil gan fod modd chymharu’r dulliau a chael data fydd yn fwy ddibynadwy.
Mae hyn i gyd yn tynnu sylw fod defnyddio holiadur yn fanteisiol i ymchwilio pam mae yna brinder o ddefnyddio’r celfyddydau creadigol yn y cwricwlwm ar gyfer lleoliadau meithrin a nas gynhelir. Er bod rhai cyfyngiadau megis ddim yn cael llawer o wybodaeth ac eglurdeb o gwestiynau holiadur fel arfer gan mae’r cwestiynau aml yn fyr. Hefyd mae angen fod yn ofalus gyda chwestiynau holiadur er mwyn sicrhau does dim niwed i'r cyfranogwyr yn y cwestiynau (Roberts-Holmes, 2018). Er hyn, mae’r dull ymchwil o holiadur yn fodd buddiol o ymchwil gan ei fod yn gyfleus i'r cyfranogwyr cyflawni a hefyd yn rhoi atebion cyflym a chryno i'r ymchwilydd, (Eckerdal ac Hagstôrm, 2016). Yn dilyn dull ymchwil holiadur, mae’r dull o arsylwi'r flynyddoedd cynnar yn fuddiol gan fod yn rhoi cyfle i'r ymchwilydd gweld y fath o chwarae sydd yn digwydd rhwng y plant, pryd mae’r chwarae yn cael ei arwain gan y plentyn ac os mae llawer o ddylanwad o’r celfyddydau creadigol yn gallu cael ei chymryd o’r chwarae. Ond rhaid nodi am effaith Hawthorne (1958) ac efallai mai ymddygiad y plant wedi newid trwy sylweddoli ei bod yn cael ei arsylwi, neu fod rhywun dieithr iddynt yn yr ystafell, (Oswald et al., 2014). 
Adran 3- Ystyriaethau Moesegol
Pwysigrwydd moeseg yw sicrhau fod yr ymchwil yn ddiogel i bawb sydd yn gysylltiedig ar ymchwil. Hawlia Arar et al. (2016) fod parch at gefndiroedd eraill yn hollbwysig ac yn sicrhau fod moeseg yn bresennol yn ystod yr ymchwil. Hefyd, yn lleoliadau blynyddoedd cynnar mae angen sicrhau arweinyddiaeth, er mwyn dangos enghreifftiau i'r plant o beth yw arfer dda o foeseg, ac yn bwysig i gael moeseg gadarn i bob cyfranogwyr, gan gynnwys unrhyw ymarferwyr a phlant sydd yn cymryd rhan. Dywed BERA (2024) ddylid fod foeseg o ofal gan yr ymchwilydd yn gynnwys sicrhau ei fod yn edrych ar ôl ei hun hefyd yn ystod yr ymchwil a ddylid fod yn ymwybodol o’r cyfrifoldebau o ddiogelwch pawb sydd yn ynghlwm ar ymchwil. Yn ychwanegol sonia BERA (2024) taw rhan fawr o foeseg yw bod caniatâd am unrhyw blentyn sydd yn cymryd rhan yn yr ymchwil, heb ots pha mor hir maen nhw’n cyfrannu at. Ymhellach, hawlia Prifysgol Cymru Y Drindod Dewi Sant (2022) fod gan y brifysgol safonau moesegol cadarn ar gyfer pawb yn y brifysgol, felly mae’n bwysig ei pharchu a chadw enw da i'r brifysgol trwy gydol yr ymchwil. Hefyd, mae’n hynod o bwysig cynnal safonau uchel moesegol er  mwyn sicrhau ymrwymiad proffesiynol a chadw diogelwch. Trwy wneud unrhyw ymchwil yn gysylltiedig ar brifysgol, rhaid cofio gofynion moesegol a’i pharchu er mwyn chadw pawb yn y brifysgol ag sydd yn rhan o’r ymchwil yn ddiogel. Dengys safonau moesegol BERA (2024) ar PCYDDS (2022) am bwysigrwydd cynnal moeseg trwy gydol yr ymchwil a rhaid parchu safbwyntiau bawb yn ystod a sicrhau bod caniatâd clir gan bawb trwy gydol yr ymchwil. Yn ogystal, sonia Cenhedloedd Unedig (2016) fod erthygl 12 a 13 yn yr CCUHP ynghlwm ar bwysigrwydd moeseg i'r blynyddoedd cynnar yn ystod yr ymchwil. Soniwyd erthygl 12 am hawl plentyn sydd yn gallu dod at farn ei hun i allu hawlio ei farn ar un rhywbeth sydd yn effeithio nhw, felly mae’n hollbwysig fod yr ymchwilydd ag unrhyw oedolyn arall yn ystod yr ymchwil a thu hwnt i barchu barn y plentyn yn ystod unrhyw arsylwad, gan mae’n hollbwysig i wrando ar lais y plentyn. I ategu, yn erthygl 13 dywed fod gan y plentyn yr hawl i ryddid, naill ai rhyddid i edrych neu dderbyn unrhyw gymorth o ganlyniad iddynt hawlio ei farn. Felly mae’n hollbwysig cynnal moeseg gydag unrhyw blant yn ystod yr ymchwil a pharchu ei llais a gwrando gan sicrhau fod moeseg yn cael ei chynnal gyda’r hawl iddynt dynnu nol o’r ymchwil phryd bynnag.  
Trwy wneud ymchwil ar brinder y defnydd o’r celfyddydau creadigol yn y cwricwlwm, mae yna bosibilrwydd ar godi niwed heb sylweddolet, megis dweud rhywbeth yn yr holiadur neu'r arsylwad fydd yn achosi niwed o ganlyniad i brofiadau unigol phob unigolyn. Felly mae’n hollbwysig i'r ymchwilwyr fod yn ofalus iawn a gwneud yn siŵr fod pawb yn cael ei pharchu yn ystod yr ymchwil. Mynna NSPCC (2020) am bwysigrwydd atal niwed i blant ar bob achos, i ategu gall rhywbeth gael ei ddweud bydd yn atgofio plentyn o atgof niweidiol ag rhaid sicrhau fod cynllun mewn lle i sicrhau diogelwch a chymorth i bob plentyn os bydd angen o ganlyniad i'r ymchwil. Os mae’r ymchwil, yr arsylwad yn bennaf fydd yn cael plant ynghlwm ar unrhyw bwynt yn achosi niwed i unrhyw blentyn, rhaid dod i ben ar arsylwad ar unwaith. Unrhyw ymchwil gyda phlant, rhaid cael caniatâd a sicrhau fod y caniatâd yn bresennol trwy gydol yr ymchwil a bod y plant yn hapus i'r chwarae’n greadigol sydd yn cael ei wneud i gael ei nodi a defnyddio ymhellach yn yr ymchwil, ac os nad ydynt yn gallu deall pam, i ganiatâd ddod yn glir o’r rhieni. Mae dilyn canllawiau moesegol NSPCC trwy gydol hyn yn atal risg o niwed. Yn dilyn, noda Powell et al. (2011) gall heriau chodi gyda chynnwys plant yn yr ymchwil, gan fod angen sicrhau fod moeseg glir a bod yr ymchwilydd yn deall y canllawiau os mae niwed yn codi yn ystod yr ymchwil. Hefyd rhaid sicrhau bod yr ymarfer gywir yn digwydd drwy’r amser yn ystod yr arsylwad a bod yr ymchwil moesegol wedi cymryd lle. Rhaid bod yn ymwybodol fod niwed yn gallu cael ei achosi ar nifer o ffactorau gwahanol ac yn hollbwysig i bawb fod yn edrych allan rhag ofn a sicrhau fod cymorth ar gael trwy gydol i ddiogelu pawb.  
Rhan helaeth o foeseg yw sicrhau fod yr holl gyfranogwyr, gan gynnwys y plant yn ymwybodol am ei chydsyniad gwybodus a bod hawl tynnu allan o’i ymrwymiad i'r ymchwil phryd bynnag. Dywed Mayne, Howitt a Rennie (2015) taw trwy sicrhau fod cydsyniad gwybodus wrth y plant, rhaid sicrhau ei fod yn deall a bod yn ystyrlon iddynt. Yn ogystal, rhaid i'r plant deall beth maen nhw yn rhoi caniatâd i er mwyn iddo fod yn gydsyniad gwybodus. Rhaid rhoi ddigon o wybodaeth iddynt er enghraifft esbonio bod ymchwil yn cael ei chynnal i weld faint o’i chwarae sydd yn greadigol a pham nad oes digon o weithgareddau iddynt i fod yn greadigol o fewn y celfyddydau. Er hyn, mae’n gallu bod yn her i gynnwys y blynyddoedd cynnar yn y cydsyniad gwybodus, rhaid dod o hyd i gysyniad sydd yn ddeallus i'r plant, hyd yn oed os ydy hynny yn cynnwys gwneud gweithgaredd penodol gyda nhw. Mae’n bwysig cynnwys plant a sicrhau ei fod yn rhoi ei chydsyniad gwybodus gan ei fod yn cyfiawnhau fod moeseg yn cael ei pharchu i'r plant yn ogystal, gan fod cyfle iddynt wneud dewisiadau ei hun a chael ei barn wedi parchu a’i gwrando arnynt. (Mayne, Howitt a Rennie, 2015). Ymhellach, hawlia Roberts-Holmes (2018) fod gan yr ymchwilydd cyfrifoldeb i sicrhau fod y plant yn ddiogel yn ystod yr ymchwil ac i sicrhau gyda chaniatâd o’r plentyn mae ganddynt gymorth os oes angen ac maent yn gwybod bod modd tynnu allan pryd bynnag. Angen sicrhau fod y plant fel yr ymarferwyr a rhieni yn cael ei hysbysu gydag beth maen nhw’n gwneud ar gyfer yr ymchwil. Fodd bynnag, does dim hawl i'r ymchwilwyr llwgrwobrwyo'r cyfranogwyr i barhau ar ymchwiliwr er mwyn ceisio ennill caniatâd. Dywed Grant (2017) os bod llwgrwobrwyo yn digwydd bod perygl nad ydy’r caniatâd yn gydsyniad gwybodus rhagor, gan fod hyd yn oed mwy gofalus gyda’r blynyddoedd cynnar a sicrhau bod y caniatâd maent yn rhoi yw ar gyfer yr arsylwad ar ymchwil yn unig.
Mae’n hollbwysig fod unrhyw blant sydd yn cymryd rhan yn yr ymchwil yn ymwybodol nid  oes modd addo anhysbysrwydd. Mynna Roberts-Holmes (2018) ei fod yn bwysig bod y plant yn deall nid oes modd addo fydd popeth yn cael ei chadw yn anhysbysrwydd ac yn gyfrinachol oherwydd diogelwch. Hefyd, rhaid sicrhau ei fod yn deall os bod angen datgelu un rhywbeth sydd wedi cael ei rhannu bydd yr ymchwilwyr yn dweud i'r gweithiwr allweddol. Yn ogystal, sonia ERIC (2013) taw falle fod plant sydd yn cymryd rhan yn yr ymchwil eisiau rhai pethau i aros yn anhysbys ac yn ôl erthygl 16 y CCUHP (2016) ei fod yn bwysig i barchu bod plant yn rhannu gwybodaeth maen nhw yn hapus ac eisiau rhannu gyda’r oedolyn penodol ac mae angen parchu hynny. Fodd bynnag, rhaid deall mewn rhai sefyllfaoedd nad ydy hynny’n bosib. Er mwyn sicrhau cyfrinachedd dylid y lleoliad blynyddoedd cynnar caniatáu i'r plant sydd yn cymryd rhan i rannu ei farn gyda rhyddid ac yn gyfrinachol os ydynt eisiau. Ymhellach dywed ERIC (2013) gydag ambell i ymchwil, fydd yn well os mae cyfraniad y plant yn gyfrinachol gyda'i hunaniaeth er enghraifft er mwyn ddiogelu nhw.  
Angen fod yr ymchwilydd yn sicrhau bod risgiau iddyn nhw, y cyfranogwyr ar brifysgol yn cael ei chadw lawr a bod datrysiadau a chynlluniau mewn lle i atal unrhyw risgiau a niwed yn ystod yr ymchwil. Yn ystod yr ymchwil, mae risg bydd y cyfranogwyr yn cael ei effeithio yn emosiynol gydag un rhywbeth sydd yn cael ei ddweud, felly mae’n bwysig bod yr ymchwilydd yn sicrhau bod pob cyfranogwr yn deall bod cymorth ar gael ar unrhyw adeg. Sonia Sturges (2015) er mwyn sicrhau bod cefnogaeth ar gael gyda phosibilrwydd o gael gweithiwr cymorth cynhwysiad os bod unrhywun angen cymorth emosiynol. Hefyd angen cael cydweithrediad wrth deuluoedd y plant sydd yn cymryd rhan rhag ofn bod angen cymorth ychwanegol. Yn ogystal, mae perygl a risg gan yr ymchwilydd fydd rhywbeth yn cael ei ddweud yn ei erbyn o ganlyniad i'r ymchwil. Felly er mwyn sicrhau diogelwch, mae’n bwysig fod yr ymchwilydd yn cadw ei data yn ddiogel. Sonia Edwards et al. (2016) fod cadw data ansoddol wedi codio yn gallu ychwanegu elfen uchaf o ddiogelwch. I ategu, weithiau mae rhai pobl yn rhannu data heb wir adnabod ei gilydd felly mae’n hanfodol mae’r ymchwilydd ddim yn rhannu data o’r ymchwil efo unrhywun gan gofio cadw cyfrinair ar unrhyw gyfrifiadur ble mae’r data yn cael ei storio er mwyn sicrhau diogelwch a lleihau’r risg o rywun yn dweud rhywbeth yn ei erbyn yn gysylltiedig ar ymchwil. Felly er bod risgiau wrth gynnal ymchwil i weld pam fod prinder o’r celfyddydau creadigol yn gwricwlwm i leoliad meithrin a nas gynhelir, mae cynllunio yn sicrhau lleihad ar risgiau er mwyn gallu cynnal yr ymchwil yn ddiogel.  

